**Obraćanje Ministrice ravnateljima**

**– subota, 14. ožujka 2020. – sažetak s najvažnijim informacijama**

* Radimo u vrlo **izazovnom vremenu**, od ponedjeljka biti će zatvorene škole i druge institucije u području odgoja i obrazovanja.
* **sustav poučavanja na daljinu** izuzetno je zahtjevan, mnoge probleme rješavati u hodu.
* **Vlada RH donijela je odluku da neće biti nastave** u školama, (Odluka Vlade: [**https://vlada.gov.hr/sjednice/212-telefonska-sjednica-vlade-republike-hrvatske/28985**](https://vlada.gov.hr/sjednice/212-telefonska-sjednica-vlade-republike-hrvatske/28985)**).**
* Zaposleni trebaju biti na svojim radnim mjestima u opsegu i terminu kako to odredi ravnatelj
* Zaposlenike treba razmjestiti po aktivima u prazne učionice.
* Cilj je do **srijede** uspostavimo funkcionalan sustav učenja na daljinu za sve učenike.
* **Istarska županija** će započeti već u **ponedjeljak**, a ostali će uspostaviti sustav na razini škole do srijede.
* svi učenici će od ponedjeljka pratiti nastavu putem HRT 3 (razredna nastava) i Sportske TV (svi ostali učenici).
* Svi dani od ponedjeljka se računaju kao **nastavni dani** i upisuju se u **e-Dnevnik**.
* očekuje se da za sve načine izvođenja nastave postoji **rezervna (back-up) opcija**.
* Dodatno o sustavima za online nastavu: Sustavi nisu dimenzionirani za ovakvo opterećenje pa rade usporeno Molimo za strpljenje i razumijevanje.
* svaka **komunikacija** (virtualna učionica za ravnatelje, virtualne zbornice i virtualni razredi) mora imati back up ako dođe do tehničkih poteškoća
* ako dođe do pucanja sustava ići mailovima,
* **Učenici trebaju izvršavati aktivnosti u virtualnim učionicama**, ali ne treba inzistirati da to rade u realnom vremenu (sinkrono), nego tijekom dana jer možda imaju teškoća pristupiti internetu ili dijele uređaj s braćom i sestrama. Dakle, **bilo kada u tijeku dana** je prihvatljivo da učenici odrade svoje obaveze.
* Učitelji i nastavnici trebaju **pratiti aktivnosti učenika**, davati im zadatke, poticati ih na rad i okupljati u virtualne učionice. Nužno je da učenici, koliko je god to moguće, dobiju povratnu informaciju o svojem radu i napretku (vrednovanje kao učenje, vrednovanje za učenje). Tijekom nadolazeća dva tjedna **nema ocjenjivanja** (vrednovanja ishoda učenja).
* Učenici seupućuju na **primjerene oblike ponašanja** u virtualnom okruženju, što znači da vrijede slična pravila primjerenog ponašanja i ophođenja kao i u učionici. Što znači da učenici za neprimjerene oblike mogu snositi posljedice.

**Nastava, rokovi i priprema**

* U ponedjeljak će svi učenici OŠ i maturanti imati mogućnost pratiti nastavu na televiziji.
* Razredna nastava na HRT 3 Škola na Trećem
* Viši razredi osnovne i maturanti na Sportskoj televiziji
* Istarska županija spremala se dva dana duže, sve su testirali; stoga prva s uspostavom funkcionalne online nastave u ponedjeljak kreće Istarska županija.
* u ponedjeljak do 12 sati Škole trebaju uspostavu komunikacijskih kanala,
* **u ponedjeljak razrednici trebaju testirati virtualne razrede,**
* **u utorak predmetni nastavnici testiraju virtualne razrede,**
* **od srijede počinje nastava u virtualnom razredu za sve škole.**
* **MZO** će isporučivati **osnovni raspored sati za cijelu Hrvatsku** za sve nastavnike koji nemaju spremna online predavanja.
* Ako nastavnik ima gotova svoja predavanja, u virtualnom razredu isporučuje sadržaj i aktivnosti, ali to mora biti jasno istaknuto na mrežnim stranicama škole.
* **Pozivam sve nastavnike da snimaju sadržaj i svoja uspješna video predavanja od 15 minuta i dostave ih na** [**kurikulum@mzo.hr**](mailto:kurikulum@mzo.hr) **jer ćemo i drugima omogućiti njihovo korištenje.**
* Preporučujemo korištenje unaprijed snimljenih video lekcija koje su pohranjene na nekom od globalnih servisa kao što je YouTube.
* Snimke pripremljene od MZO potrebno je koristiti davanjem poveznica učenicima, a ne preuzimanjem

**Upute za izvođenje**

|  |  |  |
| --- | --- | --- |
| **1.-4. razred OŠ RH** | | **Učenici koji su u školi** |
| **Učenici** | **Pratiti Školu na Trećem od ponedjeljka.** | **U školi se neće odvijati nastava, a Školu na Trećem će pratiti u školi ako je njihov termin dok su u školi na rasporedu, inače od kuće.** |
| **Učitelji** | **Obavijestiti roditelje ranije (nedjelja) kada je termin prikazivanja za njihov razred.**  **Od srijede roditeljima slati materijale za vježbanje.** | **Ako je termin za prikazivanje Škole na Trećem tijekom boravka u školi osigurati da djeca gledaju, inače aktivnosti kao u produženom boravku.** |
| **Roditelji** | **Pratiti upute učitelja.**  **Svi materijali Škole na Trećem bit će dostupni i na zahtjev i na Youtubeu.** | **Samo roditelji koji nemaju mogućnost ostaviti dijete pod nadzorom doma, ostavljaju dijete u školi (slično kao kod štrajka).** |

|  |  |
| --- | --- |
| **5. do 8. razred** | **RH (bez Istarske)** |
| **Učenici** | **U ponedjeljak gledaju nastavu na Sportskoj televiziji i testiraju virtualni razred s razrednikom.**  **U utorak gledaju nastavu na SPTV i testiraju virtualni razred s razrednikom i predmetnim nastavnicima, idu u virtualni razred i slijede upute razrednika i predmetnih nastavnika.** |
| **Nastavnici** | **U ponedjeljak razrednici testiraju virtualnu učionicu s učenicima, u utorak i predmetni nastavnici.**  **Od srijede razrednici daju u virtualnim razredima učenicima raspored i obavijesti, predmetni nastavnici daju aktivnosti i zadatke.** |
| **Roditelji** | **Ako učenik nije bio aktivan cijeli dan u virtualnom razredu, svoj izostanak treba opravdati razredniku.** |

**Raspored prikazivanja Škole na Trećem HRT 3**

|  |  |
| --- | --- |
| **razred** | **termin** |
| 1. razred OŠ | **8 – 10 h** |
| 1. razred OŠ | **10 – 12.30 h** |
| 1. razred OŠ | **13 – 16 h** |
| 1. razred OŠ | **16 – 19 h** |

**Raspored prikazivanja Sportska televizija (SPTV)**

|  |  |  |
| --- | --- | --- |
| **razred** | **termin** | **predmeti** |
| 1. razred OŠ | 8 – 9.30 h | MAT, HRV, PRI, ENG, NJEM |
| 1. razred OŠ | 9.30. – 10.45. h | POV, MAT, PRI, ENG, NJEM |
| 1. razred OŠ | 10.45 – 11.50 h | MAT, HRV, BIO, GEO |
| 1. razred OŠ | 11.50 – 12.45 h | HRV, MAT, BIO, ENG, NJEM |

* Na **mrežnim stranicama škole** objavljivati će se sve informacije s odgovarajućim rasporedom i poveznicama (linkovima) na virtualne učionice
* od ponedjeljka 16. ožujka 2020. godine obustavljaju se sve aktivnosti vezane uz upis djece u I. razred osnovne škole.
* Razrednici u razrednoj nastavi trebaju poslati upit roditeljima - tko od roditelja nema osigurano čuvanje djeteta uz nadzor, odnosno čija djeca ne mogu samostalno ostati kod kuće,
* kad prikupe podatke javiti stručnoj službi da se obavijesti Grad Rijeka.
* Neće biti lako, ali uspjet ćemo ako svatko radi svoj posao odgovorno i najbolje što može, i ako ima jasnu viziju da o njemu ovise drugi ljudi.